་གྱིས་མཚན་པ་ལས་རིན་འབྱུང་སེར་བོ་གཡས་
རིན་པོ་ཆེ་ཐུགས་ཀར་འཛིན་ཅིང༌། གཡོན་དེས་ཡུ་བ་བྱས་པའི་དྲིལ་ཁུ་དཀུར
བརྟེན་པ། ནུབ་ཏུ་ཧྲཱིཿལས་པདྨ་ཧྲཱིཿས་མཚན་པ་ལས་འོད་དཔག་མེད་དམར་བོ་
གཡས་པདྨ་ཐུགས་ཀར་འཛིན་ཅིང་། གཡོན་དེས་ཡུ་བ་བྱས་པའི་དྲིལ་བུ་དཀུར་
བརྟེན་པ། བྱང་དུ་ཨཱ་ལས་རལ་གྲི་ཨཱས་མཚན་པ་ལས་དོན་ཡོད་གྲུབ་པ་ལྗང་ཁུ་
@ 1535*

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
གཡས་རལ་གྲི་ཐུགས་ཀར་འཛིན་ཅིང་། གཡོན་དེས་ཡུ་བ་བྱས་པའི་དྲིལ་བུ་
དཀུར་བརྟེན་པ། མཚམས་བཞིའི་རྩིབས་ཀྱི་གདན་ལ་ཤར་ལྷོར་ཧཱུཾ་ལས་འཁོར་
ལོ་ཧཱུྃ་གིས་མཚན་པ་ལས་སྤྱན་མ་དཀར་མོ། ། གཡས་འཁོར་ལོས་མཚན་པའི་
གྲི་གུག་དང་། གཡོན་ཐོད་པ་བདུད་རྩིས་གང་བ་འཛིན་པ། ལྷོ་ནུབ་ཏུ་ཧྲི་ལས་
རིན་པོ་ཆེས་མཚན་པའི་གྲི་གུག་ཏྲཾ་གྱིས་མཚན་པ་ལས་མཱ་མ་ཀཱི་སྔོན་མོ་གཡས་
རིན་པོ་ཆེས་མཚན་པའི་གྲི་གུག་དང་། གཡོན་ཐོད་པ་བདུད་རྩིས་གང་བ་འཛིན་
པ། ནུབ་བྱང་དུ་ཧྲཱིཿ ལས་པདྨས་མཚན་པའི་གྲི་གུག་ཧྲཱིཿ ས་མཚན་པ་ལས་གོས་
དཀར་མོ་དམར་མོ་གཡས་པདྨས་མཚན་པའི་གྲི་གུག་དང༌། གཡོན་ཐོད་པ་
བདུད་རྩིས་གང་བ་འཛིན་པ། བྱང་ཤར་དུ་ཨཱཿལས་ཨུཏྭ་ལས་མཚན་པའི་གྲི་
གུག་ཨཱས་མཚན་པ་ལས་སྒྲོལ་མ་ལྗང་ཁུ། གཡས་ཨུཏ྄་ལས་མཚན་པའི་གྲི་
གུག་དང་། གཡོན་ཐོད་པ་བདུད་རྩིས་གང་བ་འཛིན་པ། འཁོར་ལོའི་ཕྱིའི་གྲྭ་
བཞིའི་གདན་ལ་ཤར་ལྷོར་ཧཱུཾ་ལས་བདུག་སྤོས་ཀྱི་སྣོད་ཧཱུཾ་གིས་མཚན་པ་ལས་
བདུག་སྤོས་མ་དཀར་མོ་ཕྱག་གཉིས་ཀྱིས་བདུག་སྤོས་ཀྱི་སྣོད་འཛིན་པ། ལྷོ་
ནུབ་ཏུ་ཏཱཾ་ལས་མེ་ཏོག་གི་སྣོད་ཏྲཾ་གྱིས་མཚན་པ་ལས་དྲི་ཆབ་མ་སེར་མོ་ཕྱག་
གཡོན་མེ་ཏོག་གི་སྣོད་འཛིན་ཅིང༌། གཡས་མེ་ཏོག་གི་ཆར་འབེབ་བར་མཛད་
པ། ནུབ་བྱང་དུ་ཧྲཱིཿ་ལས་མར་མེའི་སྡོང་བུ་ཧྲཱིཿ་ས་མཚན་པ་ལས་མར་མེ་མ་
དམར་མོ། ། ཕྱག་གཉིས་ཀྱིས་མར་མེ་སྡོང་བུ་འཛིན་པ། བྱང་ཤར་དུ་ཨཱཿལས་
དྲིའི་དུང་ཆོས་ཨཱཿ ས་མཚན་པ་ལས་དྲི་ཆབ་མ་ལྗང་ཁུ། ཕྱག་གཉིས་ཀྱི་དྲིའི་
དུང་ཕོར་འཛིན་པ། ཤར་སྒོར་ཛ་ལས་ལྕགས་ཀྱུ་ཛཿས་མཚན་པ་ལས་རྡོ་རྗེ་
154

རྡོ་རྗེ་སེམས་དཔའ་ལྷ་བཅུ་བདུན་གྱི་སྦྱིན་སྲེག་གི་ཆོ་ག
ལྕགས་ཀྱུ་དཀར་བོ་ཕྱག་གཉིས་ཀྱིས་རྡོ་རྗེས་མཚན་པའི་ལྕགས་ཀྱུ་འཛིན་པ།
ལྷོ་སྒོར་ཧཱུཾ་ལས་ཞགས་པ་ཧཱུཾ་གིས་མཚན་པ་ལས་རྡོ་རྗེ་ཞགས་པ་སེར་བོ། །
ཕྱག་གཉིས་ཀྱི་རྡོ་རྗེ་ཞགས་པ་འཛིན་པ། ནུབ་སྒོར་བ་ལས་ལྕགས་སྒྲོག་བཾ་
གྱིས་མཚན་པ་ལས་རྡོ་རྗེ་ལྕགས་སྒྲོག་དམར་བོ་ཕྱག་གཉིས་ཀྱིས་རྡོ་རྗེ་ལྕགས་
སྒྲོག་འཛིན་པ། བྱང་སྒོར་ཧོཿལས་དྲིལ་བུ་ཧོཿས་མཚན་པ་ལས། རྡོ་རྗེ་འབེབས་
པ་ལྗང་ཁུ། ཕྱག་གཡས་རྡོ་རྗེ་དྲིལ་བུ་བསྣབས་ཤིང་། གཡོན་པ་གདན་
བརྟེན་པ། གཙོ་འཁོར་དེ་ཐམས་ཅད་ཀྱང་སྒེག་པའི་ཉམས་ཅན་འཛུམ་བག་
དང་ལྡན་པ། དབུ་སྐྲ་རལ་བའི་ཐོར་ཚུགས་ཅན། རིན་པོ་ཆེ་དབུ་རྒྱན། སྙན་
རྒྱན། མགུལ་རྒྱན། ཕྱག་གདུབ། ཞབས་གདུབ། སེ་མོ་དོ། ། དོ་ཤལ། འོག་
པགས་ལ་སོགས་པའི་རིན་པོ་ཆེ་རྒྱན་ཐམས་ཅད་ཀྱིས་བརྒྱན་པ། དར་གྱིས་
སྟོད་གཡོགས་དང་སྨད་གཡོགས་མཛེས་པར་གསོལ་བ། འོད་ཟེར་གྱི་ཕུང་བོར་
རབ་ཏུ་འབར་བའི་ཞབས་སེམས་དཔའི་སྐྱིལ་མོ་ཀྲུང་གིས་བཞུགས་པར་གྱུར།
ལྷ་ཐམས་ཅད་ཀྱི་སྐུ་ལས་འོད་ཟེར་དཀར་བོའི་ཚོགས་འཕྲོ་བར་གྱུར། དེ་
ཐམས་ཅད་ཀྱི་སྤྱི་བོར་ཨོཾ་དཀར་བོ། ། མགྲིན་པར་ཨཱཿདམར་བོ། ། ཐུགས་
ཀར་ཧཱུཾ་སྔོན་པོས་མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་འཕྲོས། སྣོད་
བཅུད་ཐམས་ཅད་ལ་ཁྱབ་པས། ཕྱི་སྣོད་ཀྱི་འཇིག་རྟེན་གཞལ་ཡས་ཁང་དང༌།
ནད་བཅུད་ཀྱི་སེམས་ཅན་ཐམས་ཅད་ལྷར་བྱས། རང་བཞིན་གྱི་གནས་ནས་
དཔལ་རྡོ་རྗེ་སེམས་དཔའི་རྟེན་དང་བརྟེན་པར་བཅས་པའི་དཀྱིལ་འཁོར་ལ་
སངས་རྒྱས་དང་བྱང་ཆུབ་སེམས་དཔའི་ཚོགས་ཐམས་ཅད་ཀྱིས་བསྐོར་བ་
,
155

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
མདུན་གྱི་ནམ་མཁར་སྤྱན་དྲངས།
བཛྲ་ས་མ་ཛཿ་མ་ལུས་སེམས་ཅན་ཀུན་གྱི
མགོན་གྱུར་ཅིང་། ། ཞེས་པ་ནས། བཅོམ་ལྡན་འཁོར་བཅས་གནས་འདིར་
གཤེགས་སུ་གསོལ། ཨོཾ་བཛྲ་ས་ཏྭ་ས་པ་རི་ཝ་ར་ཨཧཱུྃ་ནས། ཤཔྟ་པྲ་ཏི་ཙཱ་སྭཱ་ཧཱ།
ཨོཾ་བཛྲ་ཨཾ་ཀུ་ཤ་ཛཿ ཨོྃ་བཛྲ་བཱ་ཤ་ཧཱུཾ། ཨོཾ་བཛྲ་སྤོ་ཊ་པཾ། ཨོཾ་བཛྲ་གྷཎྚ་ཧོཿ སླར་
ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རིགས་ལྔ་ཡབ་ཡུམ།
སེམས་དཔའ་དང་སེམས་མ། ཁྲོ་བོ་དང་ཁྲོ་མོ། ། མཆོད་པའི་ལྷ་མོ་དང་བཅས་
པ་སྤྱན་དྲངས། ཨོཾ་པཉྩ་ཀུ་ལ་ས་བཱ་རི་ཝ་ར་ཨགྷཾ་ནས། ཤཔྟ་པྲ་ཏི་ཙྪ་སྭཱ་ཧྭའི་བར་
གྱིས་མཆོད། ཁྱེད་རྣམས་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་
གསོལ་བ་བཏབ་པས། གཤེགས་པ་རྣམས་ཀྱིས་དགོངས་པ་མཛད། གཤེགས་
མ་རྣམས་ཀྱིས་བུམ་པའི་ཆུས་དབང་བསྐུར། སེམས་དཔའ་སེམས་མས་བཀྲ་
ཤིས་བརྗོད། ཁྲོ་བོ་ཁྲོ་མོས་བགེགས་བཅོམ། ལྷ་མོ་མཆོད་པ་དང་བཅས་ཏེ། ཇི་
ལྟར་བལྟམས་པ་ཙམ་གྱིས་ནི། ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་
ནི་དག་པ་ཡིས། དེ་བཞིན་བདག་གིས་སྐུ་ཁྲུས་གསོལ། ཨོཾ་བཛྲ་ཨུཏ་ཀ་ཨ་བྷི་
ཥི་ཉྩ་ཧཱུཾ། ཞེས་གསུངས་ཞིང་སྤྱི་བོ་ནས་དབང་བསྐུར་བས། དབང་གིས་ཆུས་
ལུས་གང་སྒོ་གསུམ་གྱི་དྲི་མ་དག ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་
གྱུར་པ་ལས། གཙོ་བོ་ལ་མི་བསྐྱོད་པ། ཤར་དང་ཤར་ལྷོ་བ་རྣམས་ལ་རྣམ་སྣང༌།
ལྷོ་དང་ལྷོ་ནུབ་པ་རྣམས་ལ་རིན་འབྱུང་། ནུབ་དང་ནུབ་བྱང་བ་རྣམས་ལ་འོད་
དཔག་མེད། བྱང་དང་བྱང་ཤར་བ་རྣམས་ལ་དོན་ཡོད་གྲུབ་པས་དབུ་རྒྱན་ཅིང་།
དབང་གི་ལྷ་རྣམས་དེ་ཉིད་ལ་ཐིམ་པར་གྱུར། རྒྱལ་བ་རྒྱ་མཚོའི་མཆོད་རྫས་
156

རྡོ་རྗེ་སེམས་དཔའ་ལྷ་བཅུ་བདུན་གྱི་སྦྱིན་སྲེག་གི་ཆོ་ག
ལས་གྲུབ་པའི། ཞེས་སོགས་ཀྱིས་ཚིགས་བཅད་དང་བཅས་ཏེ། ཆུ་བཞི་ཉེར་
སྤྱོད་རོལ་མོ་དང་བཅས་བས་མཆོད་ལ། ཨོཾ་རྡོ་རྗེ་སེམས་དཔའ་བསྡུས་པ་ན།
ཞེས་སོགས་སྒེག་སོགས་ལྷ་མོ་བརྒྱད་ཀྱིས་མཆོད། རྡོ་རྗེ་སེམས་དཔའ་སེམས་
དཔའ་ཆེ། ནས། ཕྱག་འཚལ་རྡོ་རྗེ་འབེབས་པ་ལ། ཞེས་པའི་བར་གྱིས་བསྟོད། དགང་
གཟར་ཁར་བླུག་གཟར་མར་གྱིས་བཀང་བ་བཟུང་ལ། ལྷ་རྣམས་ཀྱི་ལྗགས་རྡོ་རྗེ་རྣམ་པ་ཅན་
དཀར་བོ་ལ་རཾ་ཡིག་གིས་མཚན་པར་གྱུར། ཨོཾ་བཛྲ་ས་ཏྭ་ཧཱུཾ། ཞེས་པའི་མཇུག་ཏུ།
ཨོཾ་ཨགྣ་ཡེ་སྭཱཧཱ། ཞེས་མར་ཁུ་དགང་བླུགས་བདུན་འབུལ། སྤེལ་ཚིག་གོང་བཞིན་སྦྱར། དེ་ནས།
ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་གྱི་བདུད་རྩིར་གྱུར་པར་བསམ།
ཡམ་ཤིང་མར་ཁུ་སོགས་བསྲེག་རྫས་རྣམས་སྙིང་བོའི་མཇུག་ཏུ་རྫས་སྔགས་དང་སྤེལ་ཚིག་སྦྱར་ཏེ་ཇི་ལྟར་
རིགས་པར་འབུལ། ཡམ་ཤིང་དང་མར་ཁུ་ཏིལ་རྣམས་མང་ཙམ་འབུལ། གཞན་རྣམས་ཅི་ལྕོགས་རེ་ཕུལ་
བས་ཆོག འཁོར་གྱི་ལྷ་རྣམས་ལ། ཨོཾ་སརྦ་ཏ་ཐཱ་ག་ཏ་མ་ཧཱ་ཡོ་གི་ཤྭ་ར་ཧཱུཾ། ཨོཾ་བཛྲ་རཏྣ་ཧཱུྃ
ཨོཾ་བཛྲ་དྷརྨཧཱུཾ། ཨོྃ་བཛྲ་ཀརྨཧཱུཾ། ཨོཾ་བུདྡྷ་ལོ་ཙ་ནེ་ཧཱུཾ། ཨོྃ་བཛྲ་མ་མ་ཀཱི་ཏྲཾ། ཨོཾ་
བཛྲ་བཎྜ་རི་ལྭ་ས་ནཱི་བཾ། ཨོཾ་བཛྲ་ཏཱ་རེ་ཏཾ། ཨོྃ་བཛྲ་དྷུ་བེ་ཧཱུཾ། ཨོྃ་བཛྲ་བུཧྨེ་ཏྲཾ། ཨོཾ་
བཛྲ་ཨཱ་ལོ་ཀེ་ཧྲཱིཿ ཨོཾ་བཛྲ་གནྡེ་ཨཱ། ཨོཾ་བཛྲ་ཨངྐུ་ཤ་ཛཿ ཨོྃ་བཛྲ་པཱ་ཤ་ཧཱུཾ། ཨོཾ་
བཛྲ་སྤོ་ཊ་བཾ། ཨོཾ་བཛྲ་གྷ་ནྜ་ཧོཿ ཞེས་སྤེལ་ཚིག་བཏགས་ཏེ་ཅི་འབྱོར་བ་འབུལ། དེ་དག་གི་
སྐབས་ཀྱི་དམིགས་པ་ནི། ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་
ཀྱིས་བུམ་པ་དཀར་བོ་བདུད་རྩིས་གང་བ་ཐོགས་ནས། བསྒྲུབ་བྱ་ཟླ་བའི་
དཀྱིལ་འཁོར་དཀར་བོ་ལ་གནས་པ་ལ་ཁྲུས་བྱས་པས་སྡིག་སྒྲིབ་ནད་གདོན་
སོགས་མི་མཐུན་པའི་ཕྱོགས་ཐམས་ཅད་དག་ནས་ལུས་ཤེལ་ལྟར་གྱུར་པར་
157

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བསམ། གཙོ་བོའི་སྔགས་ཀྱིས་མར་ཁུ་དགང་བླུགས་བདུན་ཕུལ། མཆོད་ཡོན། བསང་གཏོར་ཞལ་བསིལ་
གསུམ་ཡང་ཕུལ། དེ་ནས། སྲབ་འཇམ་ཡངས་པ་ལྷ་ཡི་གོས་དང་། ཞལ་ཟས་རོ་བརྒྱ་
ལྡན་པའི་ཡིད་འཕྲོག་པ། ། ཞེས་སོགས་ཀྱི་ཚིགས་བཅད་དང་བཅས་ཏེ་རང་རང་གི་སྔགས་ཀྱི་
གོས་ཟུང་སོ་རྩི་དབུལ། ཉེར་སྤྱོད་རོལ་མོ་སྒེག་སོགས་བརྒྱད་དང་བཅས་པས་མཆོད། རྡོ་རྗེ་སེམས་
དཔའ་སེམས་དཔའ་ཆེ། ། ཞེས་སོགས་ཀྱིས་གོང་བཞིན་བསྟོད། གཏོར་མ་འབུལ་བར་འདོད་ན་
སྒྲུབ་ཐབས་ལྟར་བྱིན་གྱིས་བརླབས་ལ། ལྷ་རྣམས་ཀྱི་ལྗགས་ཧཱུཾ་ལས་སྐྱེས་བའི་རྡོ་རྗེ་རྩེ་
གཅིག་པ་དཀར་བོ་འོད་ཀྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་
གསོལ་བར་གྱུར། ཨོཾ་བཛྲ་ས་ཏྭ་ས་པ་རི་ཝཱ་ར་ཨི་དཾ་བ་ལིངྐ་ཁ་ཁ་ཁཱ་ཧི་ཁཱ་ཧི།
ལན་བདུན། ཨོཾ་བཛྲ་ས་ཏྭ་ས་པ་རི་ཝཱ་ར་ཨགྱྀ་ནས། ཤཔྟའི་བར་བརྗོད། མཉམ་མེད་མས་
བསྟོད། འདོད་པའི་དོན་ལ་གསོལ་བ་གདབ་པ་ནི། བཅོམ་ལྡན་འདས་རྡོ་རྗེ་སེམས་དཔའི་
ལྷ་ཚོགས་རྣམས་ཀྱིས་བདག་ཅག་གི་ཚེ་འཁོར་བ་ཐོག་མ་མེད་པ་ནས་བསགས་
བའི་སྡིག་སྒྲིབ་ཉེས་ལྟུང་གི་ཚོགས་ཐམས་ཅད་ཞི་བར་མཛད་དུ་གསོལ། ཁྱད་
པར་དུ་ཏིང་ངེ་འཛིན་མི་གསལ་ཞིང་ཡོ་བྱད་དམན་པ་དང་། སྔགས་མ་དག་པ་
དང་། ཆོ་ག་ཆད་ལྷག་ཏུ་གྱུར་པའི་ཉེས་པ་ཐམས་ཅད་ཞི་བར་མཛད་དུ་གསོལ།
ཕྱི་ནང་གི་འགལ་རྐྱེན་བར་ཆད་ཐམས་ཅད་ཞི་བར་མཛད་དུ་གསོལ། ཞེས་མེ་ཏོག་
འཐོར་བ་དང་བཅས་ལན་གསུམ་གསོལ་བ་བཏབ། མཆོད་ཡོན་དབུལ། ཡིག་བརྒྱ་ལན་གསུམ། མེ་ཏོག་
དང་བཅས་ཐལ་མོ་སྦྱར་ཏེ། མ་འབྱོར་བ་དང་ཉམས་པ་དང་། ། སོགས་་དང་། ལྷག་པ་
དང་ནི་ཆད་པ་དང༌། སོགས་ཀྱིས་བཟོད་པར་གསོལ། ཨོཾ་ཁྱེད་ཀྱིས་སེམས་ཅན་དོན་
ཀུན་མཛད། ། ཅེས་པ་ནས། བཛྲ་མུཐབ་ནང་གི་ཡེ་ཤེས་པ་རང་བཞིན་གྱི་གནས་
:
158

རྡོ་རྗེ་སེམས་དཔའ་ལྷ་བཅུ་བདུན་གྱི་སྦྱིན་སྲེག་གི་ཆོ་ག
སུ་གཤེགས། དམ་ཚིག་པ་རང་ཉིད་ལ་ཐིམ་པར་གྱུར། ཛཿཧཱུྃ་བྃ་ཧོཿ་ས་འཁྱུད་
རྒྱ་བྱ། གསུམ་པ་མཐར་འཇིག་རྟེན་པའི་མེ་ལྷ་མཆོད་པ་ནི། ཉེར་སྤྱོད་རོལ་མོ་
དང་བཅས་པས་མཆོད། བསང་གཏོར་དང༌། ཞལ་བསིལ་ཡང་དབུལ། སོ་རྩི་
དང་གོས་ཟུང་གཉིས་ཀྱང་གོང་བཞིན་དབུལ། ཡམ་ཤིང་ནས་ཁྱད་པར་བའི་
རྫས་ཀྱི་བར་གྱི་བསྲེག་རྫས་རྣམས་སྔར་བཞིན་ཕུལ། དྲིལ་སྟབས་དང་བཅས།
འཇིག་རྟེན་དབང་ཕྱུག་སོགས་ཀྱིས་བསྟོད། ཞལ་བསིལ་དང་བསང་གཏོར་ཕུལ། ཉེར་སྤྱོད་
རོལ་མོ་དང་བཅས་པས་མཆོད། གཏོར་མ་བསངས་སྦྱངས། སྟོང་བའི་ངང་ལས་ཨོཾ་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་གཏོར
མ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ།
ལན་གསུམ་གྱི་བྱིན་གྱིས་བརླབས། ཨོཾ་ཨགྣ་ཡེ་ཨ་ཀཱ་རོ་སོགས་ལན་གསུམ་གྱིས་ཕུལ། ཉེར་སྤྱོད་
རོལ་མོ་དང་བཅས་པས་མཆོད། མེ་སྟེ་བསྲེག་བྱ་ཟ་བའི་ལྷ། །དྲང་སྲོང་རྒྱལ་བོ་གདོན་
གྱི་བདག ཤར་ལྷོ་མེ་ལྷའི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་
འཚལ། །མེ་ལྷའི་རྒྱལ་བོ་འཁོར་བཅས་རྣམས། །མཆོད་སྦྱིན་གཏོར་མ་འདི་
བཞེས་ལ། ། ཞེས་པ་ནས། ཡིད་ལ་འདོད་པ་ཀུན་འགྲུབ་ཤོག གི་བར་གྱིས་འཕྲིན་ལས་
བཅོལ། ཆ་གསུམ་གཏོར་མ་གཏོང༌། མཆོད་ཡོན་དབུལ། ཡིག་བརྒྱ་ལན་གསུམ། མ་འབྱོར་བ་དང་
སོགས་ཀྱིས་བཟོད་པར་གསོལ། མེ་ལྷའི་རྒྱལ་བོ་འཁོར་བཅས་ཀྱིས། །བདག་ཅག་
དཔོན་སློབ་ཡོན་མཆོད་ལ། །འགལ་རྐྱེན་བར་གཅོད་ཀུན་ཞི་ཞིང༌། །ལེགས་
ཚོགས་དངོས་གྲུབ་མ་ལུས་སྩོལ། །བདག་གི་དོན་དང་གཞན་གྱི་དོན། །སྒྲུབ་
མཛད་བསྲེག་བྱ་ཟ་བ་གཤེགས། །ཇི་བཞིན་དུས་སུ་སླར་བྱོན་ཞིང་། །བདག་གི་
159

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དངོས་གྲུབ་ཐམས་ཅད་སྒྲུབས། ། ཨོཾ་ཨགྣ་ཡེ་བཛྲ་མུ མེ་ལྷ་ཡེ་ཤེས་པ་རང་
བཞིན་གྱི་གནས་སུ་གཤེགས། དམ་ཚིག་པ་མེ་འབར་བའི་རྣམ་པར་གྱུར་པར་
བསམ་ལ། ཤིས་པ་བརྗོད་པས་མཐའ་བརྒྱན་པར་བྱའོ། ། སྨྲས་པ། མི་བཟད་སྡིག་པའི་ཕུང་
བོ་ཅི་མཆིས་པ། །སྐད་ཅིག་ཉིད་ལ་ཞི་མཛད་སྐྱབས་ཀྱི་ཕུལ། །བླ་མ་རྡོ་རྗེ་
སེམས་དཔའ་ལ་བརྟེན་པའི། །རྨད་བྱུང་སྲེག་བླུག་ཆོ་ག་ལེགས་བསྐྲུན་དགེས། །
མཐའ་དག་འགྲོ་འདི་སྲིད་ཞིའི་རྒུད་པ་ལས། །རབ་བརྒལ་ཀུན་མཁྱེན་ཡེ་ཤེས་
རྒྱ་མཚོ་ཆེར། །སོ་བདུན་བྱང་ཕྱོགས་ལམ་བཟང་ལ་བརྟེན་ནས། །རིང་མིན་
བདེ་ལེགས་ཉིད་དུ་འཇུག་གྱུར་ཅིག ། ཅེས་རྡོ་རྗེ་སེམས་དཔའ་ལྷ་བཅུ་བདུན་གྱི་སྦྱིན་སྲེག་
གི་ཆོ་ག་འདི་ནི། ར་དགེ་བསམ་གཏན་གླིང་གི་ཚོགས་ཀྱི་ཞལ་འདོན་དུ། གྱི་ན་བ ༧ འཇིགས་མེད་འཕྲིན་
ལས་རྒྱ་མཚོས་གྲོ་ཚང་དགོན་བཀྲ་ཤིས་ལྷུན་པོ་ནས་སྦྱར་བ་དགེ་ལེགས་འཕེལ། །
160

་རྗེ་སེམས་དཔའ་ལྷ་བཅུ་བདུན་གྱི་སྦྱིན་སྲེག་གི་ཆོ་ག